**15.c Vyhodnotenie projektu Zelená škola v školskom roku 2023/ 2024**

V školskom roku 2023/ 2024 sme pokračovali v programe Zelená škola.

V programe Zelená škola sa uplatňuje **praktická metodika 7 krokov**:

1. Zostavenie Kolégia Zelenej školy,

2. Environmentálny audit školy,

3. Akčný plán,

4. Monitoring a hodnotenie,

5. Pro-environmentálna výučba,

6. Informovanie a spolupráca,

7. Eko-kódex školy.

Náplňou programu je splnenie týchto 7 krokov Zelenej školy počas certifikačného obdobia (odporúčané sú 2 školské roky).

Na základe výsledkov auditu, ktorý vypracovali žiaci 6. ročníka, sme si pokračovali v téme „VODA“ .

V tomto školskom roku sme pokračovali v EAP, ktorý bol zhotovený minulý školský rok. Jeho cieľmi bolo:

**CIEĽ 1: Znížiť spotrebu vody v škole /zamestnancami, žiakmi, návštevníkmi / o 5 % do konca školského roka 2023/2024**

**CIEĽ 2: Zvýšenie prírodovedného povedomia o vode prostredníctvom 10 aktivít, rozvíjajúcich aktívny záujem o prírodu a pozitívny vzťah k nej do júna 2024,**

* pokračovať v separácii odpadu a mapovaní nelegálnych skládok,
* pokračovať v aktivitách prebúdzajúcich environmentálne cítenie a povedomie a záujem o ochranu životného prostredia.

Na základe stanoveného plánu aktivít programu Zelená škola sme v jednotlivých mesiacoch realizovali nasledovné aktivity:

**September:**

Prebehla voľba kolégia na základe záujmu žiakov z každej triedy

Zasadlo **kolégium** zelenej školy, ktoré bolo poverené prvými úlohami v triedach:

* Kontrola vodovodných batérií v triede a na WC na tvojom poschodí
* Kontrola kartičiek šetri vodou v triede a na WC na tvojom poschodí
* Doplnenie chýbajúcich kartičiek šetri vodou
* Kontrola košov v triede na separovanie + piatok vysypať!!!
* V piatok dozrieť na poriadok na chodbách po vysypaní košov z tried
* Závady na batériách a WC hlásiť hneď p. školníkovi
* Dozrieť na vetranie triedy cez veľkú prestávku
* Šetriť elektrinu- vytiahnuť žalúzie, cez prestávky nesvietiť
* Upozorniť v triede spolužiakov, aby separovali
* Informovať spolužiakov o novej téme na 2 roky – VODA

Opäť sme začali zbierať použité baterky, kde žiaci môžu získať body za prinesené baterky a tie si následne vymeniť za ceny v spolupráci s INSA. Začala sa aj súťaž v zbere papiera.

V rámci environmentálnej výchovy navštívili žiaci 6. ročníka skládku odpadu v Šalkovej.

**Október:**

Na hodinách pracovného vyučovania a technickej výchovy sa žiaci starali o záhony a upravovali areál školy.

Na úvodných triednických hodinách sme sa venovali preopakovaniu separácii odpadu a besedám o šetrení vodou a ochrane zelene.

Vyhlásila sa súťaž o naj SEPARKA.

V rámci hodín biológie a environmentálnej výchovy sme sa zúčastnili výstavy húb v priestoroch NAPANT-u.

**November**

Využili sme ponuku eko-výchovných programov Správy NAPANT a v prvých ročníkoch mali žiaci besedu o lese.

Žiaci kolégia navrhovali aktivity do nového akčného plánu a ciele na 2 roky.

**December:**

Prikrmovali sme vtáčiky v okolí školy.

Uskutočnili sa EKO- VIANOČNÉ TRHY .

V 6. ročníkoch sme sa venovali téme oceán plastov – videa a beseda na túto tému.

**Január:**

Zapojili sme sa do Recyklohier a zbierali sme mobily.

Žiaci 6.ročníkov si začali pripravovať projekty, kvízy, hry na rovesnícke vzdelávanie k téme k záverečnému projektu Zmierňovanie a prispôsobovanie sa zmene klímy**.**

**Február:**

Kolégium priebežne monitorovalo plnenie úloh zostaveného environmentálneho akčného plánu.

Uskutočnil sa karneval na tému voda, vodné masky boli odmeňované.

Žiaci 6. ročníka realizovali rovesnícke vzdelávanie pre žiakov z Lučatína v rámci ukončenia projektu Zmierňovanie a prispôsobovanie sa zmene klímy**.**

Príprava rovesníckeho vzdelávania na tému voda pre žiakov našej školy.

**Marec:**

Pripravili sme reláciu a nástenky ku Dňu vody. Žiaci vytvorili k danej téme pekné plagáty.

**Apríl:**

Rovesnícke vzdelávanie pre prvý stupeň na tému voda.

Dňa 6.4. prebehol online seminár Zelenej školy zameraný na záverečné hodnotenie škôl.

Využili sme ponuku eko-výchovných programov Správy NAPANT pre 2.stupeň k téme Bylinky.

Žiaci 6. ročníka v spolupráci s OPL Slovenská Ľupča sadili stromčeky v intraviláne obce a v lokalite Tehelňa.

Uskutočnilo sa aj filmovanie Zelená škola inšpiruje, pri filmovaní spolupracovali členovia kolégia, ktorí predviedli aj ukážky rovesníckeho vzdelávania.

**Máj:**

V mesiaci máj sa uskutočnilo záverečné hodnotenie dvojročného obdobia EAP plánu. Hodnotiacu návštevu sprevádzali žiaci kolégia.

Zaregistrovali sme sa do ďalšieho ročníka programu „Zelená škola“.

**Jún:**

Ukončili sme súťaž „ **Zbierame baterky**“, žiaci si body premenili za odmeny, alebo preniesli do ďalšieho šk. roku.

Ukončili sme súťaž **Separko,** ocenené boli triedy 1. a 2.stupňa.

V areáli školy sa polievalo dažďovou vodou. Podarilo a ukončiť projekt, ktorého výsledkom je splachovanie dažďovou vodou v budove 2. stupňa, čím sa podarilo splniť cieľ EAP-u na zníženie spotreby vody. Pravidelne sme informovali verejnosť v Ľupčianskych zvestiach na nástenkách v škole a v obci a na internetovej stránke školy.

V priebehu školského roka sa uskutočnili 2 brigády na úpravu bezzásahovej zóny, pričom na oboch sa zúčastnili zamestnanci školy.

Na hodinách environmentálnej výchovy pracovali žiaci na rôznych aktivitách, oboznamovali sa s problematikou udržateľného rozvoja, riešili rôzne kvízy, testy, envirohry, vytvárali projekty.

Koordinátorky Zelenej školy sa zúčastňovali online vzdelávaní a školení organizovaných Živicou.

V nasledujúcom školskom roku budeme pokračovať v  plnení jednotlivých krokov Zelenej školy pričom budeme so žiakmi kolégia vyberať novú tému pre ďalšie certifikačné obdobie.

Budeme pokračovať v údržbe vodných prvkov v areáli našej školy – MEDONOSNÉ ZÁHONY a BEZZÁSAHOVÁ ZÓNA.

Naďalej budeme spolupracovať s OPL v Slovenskej Ľupči a so Správou NAPANT s ekovýchovnými programami v interiéri a exteriéri.

Vypracovala : Mgr. Dagmar Jakušová

Mg. Zuzana Fillová